चैटम हाउस नियम
चैटम हाउस नियम (Chatham House Rule) किसी बैठक में बहस, वार्ता या विचार-विमर्श करने की एक विधि होती है। चैटम हाउस नियम के अंतर्गत करी गई बैठक में प्राप्त कोई भी जानकारी उस बैठक में उपस्थित कोई भी सदस्य खुलकर कर सकता है, लेकिन वह इस बात का खुलासा नहीं कर सकता कि वह जानकारी बैठक में किस अन्य सदस्य ने उपलब्ध करी थी। इस नियम से बैठक में आने वाले लोग बिना झिझक या डर के अपने विचार प्रकट कर सकते हैं। यह नियम जून 1927 में लंदन में स्थित चैटम हाउस नामक विचारक समूह में आरम्भ हुआ। यहाँ देश-विदेश के कई महत्वपूर्ण संगठनों में काम कर रहे नेता, विशेषज्ञ, इत्यादि आते हैं और यह संस्था उनमें खुलकर वार्ता करवाने के लिए गुप्त बैठकें करवाती है।